पहला भाव हमारे कारोबार से भी सम्बन्ध रखता है,यानी हमारे कार्य क्षेत्र के बारे में ज्ञान इसी घर से किया जाता है,कि हम धन दौलत किस साधन से कमायेंगे,इस घर का संबन्ध हमारी बैठक ड्राइंग रूम जहां बैठकर हम दूसरे लोगों से बात करते है,उससे भी है,किंतु इसका विशेष सम्बन्ध उस बैठने वाली वस्तु कुर्सी या गद्दी से भी है,यानी किस तरह की कुर्सी तक हम पहुंचेंगे उस स्थान के बारे में पहला भाव बताता है। उदाहरण के लिये पहले भाव में गुरु बैठा है तो उसको गद्दी पर बैठा सन्यासी कहा है,गद्दी पर बैठा सन्यासी का मतलब किसी भिखारी से नही है,बल्कि एक ऐसा साधु जो अपनी हैसियत राजा जैसी रखता है। इस प्रकार से व्यवसायिक जीवन के बारे में भी पहला भाव दर्शाता है,कि हम अपनी नौकरी के सम्बन्ध में या काम के सम्बन्ध में कितने ऊंचे स्थान पर बैठेंगे।